Ceva se schimbă în București, iar cum ne interesează în mod special infrastructura pentru biciclete, nu putem decât să ne bucurăm de faptul că recent construitul Bulevard Uranus va avea piste de biciclete, delimitate de stâlpișori. Este primul astfel de tronson de piste construit vreodată în București, iar soluția este un pas important înainte pentru cei care simt nevoia de siguranță atunci când pedalează în trafic.

Mai mult, va fi imposibil pentru automobile să blocheze pista, ceea ce o va face ciclabilă de la un capăt la altul. Noul bulevard va fi inaugurat la finele lunii, momentan tramvaiele fiind în probă pe noile șine. Proiectul a fost împărțit în trei etape, și se întinde din Piața Victoriei până la Gara Progresul.

Și cum noul an a venit cu o veste atât de bună, sperăm să vedem din ce în ce mai multe astfel de segmente bine delimitate pe toate arterele principale ale Bucureștiului.

via b365